recursal/SuperWikiNEXT-32B huggingface dataset:
**தென்கரைக் கோட்டை** என்பது தமிழ்நாட்டின், தர்மபுரி மாவட்டத்தில் அமைந்துள்ள கோட்டையாகும். இக்கோட்டை தருமபுரியில் இருந்து ஏறக்குறைய நாற்பது கிலோமீட்டர் தொலைவில் அரூர் செல்லும் சாலையில் இராமியம்பட்டிக்கு அருகில் உள்ளது.

கோட்டையின் அமைப்பு
------------------

இக்கோட்டை ஒரு தரைக்கோட்டையாகும். கோட்டையின் வாயில் கிழக்கு நோக்கியுள்ளது. கோட்டையின் மேற்கே இராமியம்பட்டி என்ற ஊரும், தெற்கே ஒரு ஏரியும், வடக்கே சலகண்டேசுவரர் ஆறும் எல்லைகளாக உள்ளன. கோட்டை சலகண்டேசுவரர் ஆற்றின் தெற்கு கரையில் உள்ளதால் தென்கரைக் கோட்டை எனப் பெயர்பெற்றது. 

கோட்டை 39.43 ஏக்கர் பரப்பளவில் உள்ளது, கோட்டையைச் சுற்றி இருபதடி அகலத்துடன் ஆழமான அகழி உள்ளது. அகழியை அடுத்து உள்ளே 25 அடி உயர கோட்டை மதில் உள்ளது, கோட்டை மதிலின் அடிப்பாகம் இருபது அடி அகலத்துடனும் உச்சியில் பத்து அடி அகலமாக குறுகியும், பீரங்கி மேடைகளுடன் உள்ளது. கோட்டையின் உள்ளே பாழடைந்த அரண்மனையும், 75 அடிக்கு 150 அடி பரப்பளவில் பெரிய குளமும், மேலும் கோட்டையின் நான்கு மூலைகளில் நான்கு குளங்களுடன், நீராழி மண்டபம், குதிரை லாயம் ஆகியவற்றுடன் உள்ளது. மேலும் கோட்டையின் உள்ளே கல்யாண ராமர் கோயில், நஞ்சுண்டேசுவரர் கோயில், விநாயகர் கோயில், சஞ்சீனராயன் கோயில், முருகன் கோயில் ஆகிய கோயில்கள் உள்ளன.

வரலாறு
------

கிபி 14 ம் நூற்றாண்டில் விஜயநகரப் பேரரசின் மன்னர்கள் சீலப்ப நாயக்கர் சென்னப்ப நாயக்கர் ஆகியோரால் கட்டப்பட்டது தான் தென்கரை கோட்டை.பின் இந்தக்கோட்டையை 1652 இல் மைசூர் அரசர் உடையார் கைபற்றினார். பின் ஐதர் அலி காலத்தில் 1768 ஆம் ஆண்டு கர்னல் உட் என்ற பிரித்தானிய தளபதியால் கோட்டை கைப்பற்றப்பட்டு மீண்டும் அதே ஆண்டு ஐதர் அலியால் மீண்டும் கைப்பற்றப்பற்றப்பட்டது.

மேற்கோள்கள்
-----------

1. ↑  "விட்டல்ராவின் "தமிழகக் கோட்டைகள்"". ஓர்ல்ட் பிரஸ். 1 செப்டம்பர் 2012. 5 ஆகத்து 2016 அன்று பார்க்கப்பட்டது.
2. ↑  "தர்மபுரி - தமிழக மாவட்டங்கள்". diamondtamil.com. 5 ஆகத்து 2016 அன்று பார்க்கப்பட்டது.
3. ↑  இரா இராமக்கிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம்தமிழர் பதிப்பகம். பக். 117- 120.

| * பா
* உ
* தொ
தமிழகக் கோட்டைகள் |
| --- |
| 
அதியமான் கோட்டை  **·** 
அறந்தாங்கிக் கோட்டை  **·** 
ஆத்தூர்க் கோட்டை  **·** 
ஆலம்பரை கோட்டை  **·** 
ஆரணி கோட்டை  **·** 
இரஞ்சன்குடிகோட்டை  **·** 
இரணியல் அரண்மனை  **·** 
ஈரோடு கோட்டை  **·** 
உடையார்பாளையம் கோட்டை  **·** 
உதயகிரிக் கோட்டை  **·** 
ஓடாநிலைக் கோட்டை  **·** 
கிருட்ணகிரிக் கோட்டை  **·** 
தஞ்சாவூர் கோட்டை  **·** 
திருமயம் மலைக்கோட்டை  **·** 
திண்டுக்கல் மலைக்கோட்டை  **·** 
திருச்சி மலைக் கோட்டை  **·** 
சங்ககிரி மலைக்கோட்டை  **·** 
செஞ்சி மலைக்கோட்டை  **·** 
பத்மனாபபுரம் கோட்டை  **·** 
பாஞ்சாலக்குறிச்சி கோட்டை  **·** 
புனித டேவிட் கோட்டை  **·** 
புனித ஜார்ஜ் கோட்டை  **·** 
மருந்துக்கோட்டை  **·** 
மையக்கோட்டை  **·** 
வட்டக் கோட்டை  **·** 
வந்தவாசிக் கோட்டை  **·** 
வேலூர்க் கோட்டை  **·** 
நாமக்கல் கோட்டை  **·** 
சிவகங்கை கோட்டை  **·** 
இராயக்கோட்டை  **·** 
ஒசூர் கோட்டை  **·** 
ஜெகதேவி கோட்டை  **·** 
 |
**ஜீவனாம்சம்** அல்லது **வாழ்கைப் படி** என்பது தன் வாழ்க்கையை தானே பராமரித்துக் கொள்ள இயலாத நிலையில் உள்ள ஒருவர், தன்னைப் பராமரித்துக் கொள்ளத் தேவையான தொகையை நீதிமன்ற கட்டளையின்படி பெறும் ஒரு ஈட்டுத் தொகையாகும்.

இந்தியாவில் ஜீவனாம்சம்
----------------------

தன்னைத் தானே காப்பாற்றிக் கொள்ள இயலாமலும், தன்னைப் பராமரிக்க வேண்டியவர் கைவிட்ட நிலையில் இருக்கும் ஒரு இந்தியக் குடிமகனுக்கு இந்திய குற்றவியல் சட்டத்தின் (Criminal Procedure Code) பிரிவு 125, 126, 127 மற்றும் 128இன் படி பெறப்படும் தொகையே சீவனாம்சம் ஆகும். ஷா பானு பேகம் சீவனாம்ச வழக்கின் தீர்ப்புக்குப் பின் இசுலாமியப் பெண்கள் மட்டும் இந்திய குற்றவியல் சட்டத்தின்படி சீவனாம்சம் கிடைக்காது. அதற்கு பதிலாக முஸ்லிம் பெண்கள் (மணமுறிவு உரிமைகள் பாதுகாப்பு) சட்டம், 1986 (THE MUSLIM WOMEN (PROTECTION OF RIGHTS ON DIVORCE) ACT, 1986) இன் படியே சீவனாம்சம் வழங்கப்படுகிறது.

### சீவனாம்சம் தொகை பெறுவதற்கு தகுதியுள்ளவர்கள்

இந்திய குற்றவியல் சட்டத்தின் பிரிவு 125, 126, 127 மற்றும் 128இன் கீழ்:[]

1. தன் வாழ்க்கையை பராமரித்துக் கொள்ள இயலாத கணவனால் திருமண முறிவு அடைந்த மனைவி.
2. தன் வாழ்க்கையை பராமரித்துக் கொள்ள இயலாத மனைவியால் திருமண முறிவு அடைந்த கணவன்.
3. தன் வாழ்க்கையை பராமரித்துக் கொள்ள கொள்ள இயலாத சட்டம் அங்கீகரிக்கும் மற்றும் சட்டம் அங்கீகரிக்காத மைனர் குழந்தைகள்.
4. உடலளவிலோ, மனத்தளவிலோ பாதிக்கப்பட்டிருக்கும் வயது வந்த சட்டப்பூர்வமான அல்லது சட்டம் அங்கீகரிக்காத ஒருவரின் மகன் அல்லது மகள்
5. தன்னைத் தானே பராமரித்துக் கொள்ள இயலாத தாய் மற்றும் தந்தை.

மேற்கூறிய இவர்கள் அனைவரும் தன்னுடைய கணவர், தகப்பன் மற்றும் பிள்ளைகளிடமிருந்து ஜீவனாம்சம் கோர இந்தப் பிரிவு வழிவகை செய்கிறது. இந்தச் சட்டப் பிரிவில் மனைவி என்ற சொல் சட்டப்பூர்வமான மனைவியை மட்டுமே குறிக்கும். மேலும், கணவரால் விவாகரத்து செய்யப்பட்ட பெண் மறுமணம் செய்யாத பட்சத்திலும், எந்தவிதமான நிரந்தர ஜீவனாம்சம் பெறாத பட்சத்திலும், தன்னைத் தானே பராமரித்துக் கொள்ள எந்தவிதமான வருமானமும் இல்லாத பட்சத்திலும் இந்தச் சட்டத்தின் கீழ் ஜீவனாம்சம் கோர இயலும்.

மைனர் குழந்தைகளுக்கு தாயே காப்பாளராக இருந்து சீவனாம்ச வழக்கு தாக்கல் செய்ய இயலும், இது சட்டம் ஏற்றுக் கொள்ளாத குழந்தைக்கும் பொருந்தும். மேலும் சீவனாம்ச வழக்கு நிலுவையில் இருக்கும் போது இடைக்கால ஜீவனாம்சம் கோரவும் இந்தச் சட்டத்தில் இடமுண்டு.

இதையும் காண்க
-------------

* ஷா பானு சீவனாம்ச வழக்கு

மேற்கோள்கள்
-----------

1. ↑  ஜீவனாம்சம் ஏன்? எப்படி? எவ்வளவு?

வெளி இணைப்புகள்
---------------

* கணவனை காரண‌மி‌ன்‌றி ‌பி‌ரி‌ந்தா‌ல் ‌ஜீவனா‌ம்ச‌ம் இல்லை
* ஜீவனாம்சம் : சட்டம் உன் கையில்
* உயர் கல்வி முடித்த பெண்கள் ஜீவனாம்சம் கோர முடியாது: மும்பை குடும்ப நீதிமன்றம் அதிரடி
* 44 ஆண்டுகள் குடும்ப வாழ்க்கைக்கு பின் பிரிந்த மனைவிக்கு மாதம் ரூ.21,000 ஜீவனாம்சம்
* கணவரிடம் இருந்து பிரிந்து வாழும் மனைவிக்கு, ஜீவனாம்சம் பெற உரிமை உண்டு டெல்லி கோர்ட்டு பரபரப்பு தீர்ப்பு
* ஜீவனாம்சம் சம்பந்தமான தம்பதியரின் ஒப்பந்தம் செல்லுமா? - ஹன்ஸா
* குற்றவியல் நடைமுறைச் சட்டப்படி விவாகரத்தான முஸ்லிம் பெண்ணுக்கு ஜீவனாம்சம் பெற முழு உரிமை உண்டு: உச்ச நீதிமன்றம் தீர்ப்பு
* ஜீவனாம்சம்
* ஜீவனாம்சம் குறித்து சட்டம்/ சொல்வது என்ன‍? – வீடியோ
* விவாகரத்துக்கு பின்பு மறுமணம் செய்யாத பெண்ணுக்கு ஜீவனாம்சம்: மதுரை ஐகோர்ட்டு உத்தரவு
* கள்ளத்தொடர்பு வைத்துள்ள முன்னாள் மனைவிக்கு ஜீவனாம்சம் பெற தகுதியில்லை : நீதிமன்றம் தீர்ப்பு
* தந்தைக்கு ஜீவனாம்சம் வழங்க நடிகை லிசிக்கு கேரள ஐகோர்ட்டு உத்தரவு
**தொழிலிடை பொறியியல் கல்வி** (Sandwich Engineering course) பொறியியல் கல்வி முறையில் வழங்கும் ஒரு பாடவடிவமைப்பு திட்டம் ஆகும்.

விளக்கம்
--------

இத்திட்டத்தில் உள்ள பாடவடிவமைப்பு **இடை**யீட்டு ரொட்டி போல் இருப்பதால் இதற்கு தொழிலிடை பொறியியல் என்று பெயர் வந்தது. இதன்படி தொழிற்பயிற்சி அரையாண்டு போது இதில் பயிலும் மாணவர்கள் கல்லூரிக்கு செல்லாமல் கல்லூரி மூலம் பரிந்துரைக்கப்படும் தொழிற்சாலைகளில் பயிற்சி பெறுவர். அவ்வரையாண்டின் போது மாணவர்கள் கல்லூரிக்கு செல்லாமல் கல்லூரியின் கண்காணிப்பின் கீழ் மாணவர்கள் பெறும் தொழிற்பயிற்சிகளுக்கு மதிப்பெண்கள் வழங்கப்படும்.

எடுத்துக்காட்டு

| தேர்வு வருடம் | பயிற்சி | இடையீட்டு ரொட்டி பகுதியோடு ஒப்பீடு |
| --- | --- | --- |
| முதல் வருடம் | பாடத்திட்டம் | ரொட்டி |
| மூன்றாம் அரையாண்டு | தொழில் பயிற்சி | காய்கறிகள் |
| நான்காம் அரையாண்டு | பாடத்திட்டம் | ரொட்டி |
| ஐந்தாம் அரையாண்டு | தொழில் பயிற்சி | காய்கறிகள் |
| ஆறாம் அரையாண்டு | பாடத்திட்டம் | ரொட்டி |

குறிப்பு
மேலுள்ள எடுத்துக்காட்டு இந்தியாவின் கோயம்புத்தூர் தொழில்நுட்ப கழக தொழிலிடை பல்தொழில்நுட்ப கல்லூரியில் (CIT Sandwich Polytechnic College) பின்பற்றப்படும் பாடத்திட்டம் ஆகும். மற்ற கல்லூரிகளில் இம்முறை மாறுபடலாம்.

வெளியிணைப்புகள்
---------------

* /கோயம்புத்தூர் தொழில்நுட்ப கழக தொழிலிடை பல்தொழில்நுட்ப கல்லூரியில் வழங்கப்படும் தொழிலிடை இயந்திரவியலில் பின்பற்றப்படும் பாடத்திட்டம் (DME(sandwich) course pattern in CIT sandwich polytechnic college) பரணிடப்பட்டது 2012-03-26 at the வந்தவழி இயந்திரம்
நட்பு, வாழ்த்து, மகிழ்ச்சி, நன்றி போன்ற உணர்வுகளை உரியவர்களுக்குத் தெரிவிப்பதற்காக அனுப்பப்படும் படம் அச்சிடப்பட்ட மடல்களை **வாழ்த்து அட்டைகள்** என்பர். இவ்வட்டைகள் பெரும்பாலும் மடக்கப்பட்டதாகவும் அழகான வாழ்த்துச் சொற்றொடர்களைக் கொண்டதாகவும் இருக்கும். பிறந்த நாள், பொங்கல், ஆண்டுப் பிறப்பு, கிறிஸ்துமஸ் போன்ற சிறப்பு நாட்களில் வாழ்த்து அட்டைகள் பெருமளவில் பரிமாறிக் கொள்ளப்பட்டாலும், அன்பைத் தெரிவிக்க எந்நாளிலும் இவற்றை அனுப்பலாம்.

வாழ்த்து அட்டைகள் பல்வேறு வடிவமைப்புகளில் கிடைக்கும். கூடவே, அவற்றை அஞ்சலில் அனுப்பி வைப்பதற்கான பொருத்தமான வண்ணம் உடைய அஞ்சல் உறைகளும் கிடைக்கும். இவ்வாழ்த்து அட்டைகள் சிறிய மற்றும் பெரிய நிறுவனங்களால் கையாலோ பொறிகளின் உதவியுடனோ உற்பத்தி செய்யப்படுகின்றன. வாழ்த்து அட்டைகளின் வடிவமைப்பு, அளவு, தரம் ஆகியவற்றைப் பொறுத்துப் பத்து இந்திய ரூபாய்கள் முதற்கொண்டு நூற்றுக்கணக்கான இந்திய ரூபாய்கள் வரை விலை மதிப்புடைய வாழ்த்து அட்டைகள் விற்பனைக்குக் கிடைக்கின்றன. வாழ்த்து அட்டைகளைப் பிரிக்கும் போது இசைக்கும் வண்ணமும் ஒளிரும் வண்ணமும் அமைக்கப் பட்ட சிறப்பு அட்டைகளும் கிடைக்கின்றன.

தமிழ்நாட்டில் ஆங்கிலப் புத்தாண்டு, பொங்கல், தமிழ்ப் புத்தாண்டு, தீபாவளி, கிறிஸ்துமஸ், வேலன்டைன் நாள் போன்ற நாட்களில் அதிக எண்ணிக்கையில் வாழ்த்து அட்டைகள் பரிமாரிக் கொள்ளப் படுகின்றன. மேலை நாடுகளில் கிறிஸ்துமஸ் மற்றும் புத்தாண்டுக் காலங்களில் இவை அதிகம் பரிமாரிக் கொள்ளப் படுகின்றன. ஹால்மார்க் கார்ட்ஸ், அமெரிக்கன் க்ரீட்டிங்ஸ் ஆகிய நிறுவனங்களே உலகின் முன்னணி வாழ்த்து அட்டை விற்பனை நிறுவனங்களாகும். ஐக்கிய இராச்சியத்தில் மட்டும் ஓராண்டுக்கு அனுப்பப்படும் வாழ்த்து அட்டைகளின் மதிப்பு ஒரு பில்லியன் பவுண்டாக மதிப்பிடப்படுகிறது.

நண்பர்கள், உறவினர்கள் தவிர நிறுவனங்களும் கூடத் தங்கள் வாடிக்கையாளர்களுக்கு வணிக நோக்கத்துடன் சமயம் சாராத விழா கால மற்றும் விடுமுறைக் கால வாழ்த்து அட்டைகளை அனுப்பி வைப்பது வழக்கம்.

உசாத்துணை
---------

1. ↑  "Card sharps". BBC News. 2006-10-12.. பார்த்த நாள்: 2006-10-14.
**வாழ்வியல் மற்றும் மருத்துவக் கல்லூரியானது** (*University of Aberdeen College of Life Sciences and Medicine*) ஸ்காட்லாந்திலுள்ள அபெர்டீன் பல்கலைக்கழகத்தின், மூன்று மருத்துவக்கல்வி சார்ந்த கல்லூரிகளில் ஒன்றாகும். இதில் மூன்று பள்ளிகள் உள்ளன. தற்போது, இக்கல்லுாாியின் தலைவராக பேராசிரியர் பில் ஹான்னாபோர்டு உள்ளார். இவர் ஒரு பொது சுகாதார ஆலோசகர் ஆவார்.

பள்ளிகள்
--------

உயிரியல் பள்ளி
--------------

உயிரியல் பள்ளியானது, விலங்கியலின் அடிப்படையில் அமைக்கப்பட்டுள்ளது. இதற்கான கட்டிடம் கிங்ஸ் கல்லுாாி வளாகததில் உள்ளது. இதன் தற்போதைய தலைவராக பேராசிரியர் கிரேம் பேட்டர்ன் உள்ளார்.

மருத்துவம், மருத்துவ அறிவியல் மற்றும் ஊட்டச்சத்து பள்ளி
-------------------------------------------------------

மருத்துவம், மருத்துவ அறிவியல் மற்றும் ஊட்டச்சத்து படிப்பானது நான்கு நிறுவனங்களை பாரஸ்டெர்ஹில் வளாகத்தில் கொண்டுள்ளது:

* பயன்பாட்டு உடல்நல அறிவியல் நிறுவனம் (முன்பு இருந்த உயிர் மருத்துவ அறிவியல், மூலக்கூறு & செல் உயிரியல் மற்றும் உயிர் மருத்துவ இயற்பியல் மற்றும் உயிர் பொறியியல் - 2003 இல் இணைக்கப்பட்டது)
* மருத்துவ அறிவியல் நிறுவனம்
* மருத்துவம் மற்றும் பல் மருத்துவ அறிவியல் கல்வி நிறுவனம்
* ரோவல்ட் ஊட்டச்சத்து மற்றும் உடல்நல நிறுவனம்

இப்பள்ளியின் தலைவர் பேராசிரியர் ஸ்டீவ் ஹெயிஸ்.
இது 1497 இல் நிறுவப்பட்டது, இதுதான் முதன் முதலில் ஆங்கிலம் பேசக் கூடிய மக்களுக்காக உருவாக்கப்பட்ட மருத்துவப் பள்ளியாகும். கற்பித்தல்-கற்றல் வகுப்புகள் சட்டில் மையம், போல்வார்த் கட்டிடம் மற்றும் சுற்றியுள்ள மருத்துவமனைகளில்த்தில் நடைபெறுகின்றன.

பல்மருத்துவ பள்ளியானது ஜனவரி 2010 இல் திறக்கப்பட்டது. இது ஸ்காட்லாந்தில் உள்ள ஒரே பல்மருத்துவ பட்டப் படிப்பை வழங்கக் கூடிய பள்ளியாகும்.

உளவியல் பள்ளி
-------------

உளவியல் பள்ளியானது, வில்லியம் கில்ட் கட்டிடத்திலுள்ள கிங்ஸ் கல்லூரியில் அமைந்துள்ளது. இப் பள்ளியின் தலைவர் பேராசிரியர் அராஸ் சஹிரியே ஆவார்.

பட்டதாாி பள்ளி
--------------

இப் பள்ளியானது, வாழ்க்கை அறிவியல் மற்றும் மருத்துவ கல்லூரியை உள்ளடக்கியது. பாரஸ்டெர்ஹில் வளாகத்தில் போல்வார்த் கட்டிடத்தில் இயங்குகிறது.

மேற்கோள்கள்
-----------

1. 1 2 3 4  "CLSM - People". University of Aberdeen. 2 மே 2017 அன்று மூலம் பரணிடப்பட்டது. 3 July 2017 அன்று பார்க்கப்பட்டது.
2. ↑  "Institute of Medical Sciences". University of Aberdeen. 4 July 2017 அன்று பார்க்கப்பட்டது.
3. ↑  "Dental School". University of Aberdeen. 4 July 2017 அன்று பார்க்கப்பட்டது.
செயல்திட்ட வழிக்கற்றல்
**செயல்திட்ட வழிக்கற்றல்** (*Project Based Learning*) என்பது ஒரு வகையான கற்றல் கற்பித்தல் வழிமுறையாகும். இம்முறை கற்ற கல்வியை வாழ்க்கையோடு தொடர்புபடுத்துவது என்னும் இலக்கோடு செயல்படுத்தப்பட்டு வரும் முறையாகும். இது ஒரு குறிப்பிட்ட பாடப்பொருளை ஆய்வு செய்து, அது குறித்து வினாக்களை எழுப்பி, துருவிப்பார்த்துக் கற்கும் முறையாகும். மாணவர்களின் தனித்துவமான தேவைகளையும், திறமைகளையும்,ஆர்வத்தையும் இனம் கண்டு செயல்திட்டத்தைப் பரிந்துரைக்க வேண்டும். செயல்திட்டம்,மாணவரின் சுயமான படைப்பாற்றல் திறனையும் வழங்குதிறனையும் பறைசாற்றுவதாக அமையும். செயல்திட்டம் மேற்கொள்ள படைப்பாற்றல் சிந்தனை வேண்டும். கூர்சிந்தனையும்,தேடியும் கேட்டும் பெறும் ஆற்றலும் வேண்டும். இம்முறையில் கற்கும் போது ஆய்வு செய்யவும், முடிவுகளை யூகிக்கவும், கண்டறிந்தவற்றை தம் சொந்த நடையில் எழுதவும், பகிரவும் மாணவருக்கு ஏராளமான வாய்ப்புகள் உள்ளன.ஒத்த மாணவருடன் கருத்துப்பரிமாற்றம்,கற்றல் சார்ந்த சொல்லாட்சி வலுப்பெறுதல்,தமது வாழிடம் சார்ந்த கலாச்சாரம் மற்றும் தமது தனித்துவமான பலத்தையும் சார்ந்தே மாணவர்களால் திறம்படச் செய்ய முடியும். செயல்திட்டம் அதிவிரைவாக மாணவரது மொழித்திறன் வளர்ச்சிக்கு அடித்தளமிடுவதோடு மட்டுமின்றி தனக்குப் பிடித்தமான தலைப்புகளை அறிந்து கொள்ளவும் அவர்களுக்கு வழிகாட்டுகிறது.மேலும் மாணவர்கள் இணைந்து பணிபுரியவும், கூட்டுறவாகக் கற்கவும், வழிவகை செய்கிறது. எல்லாவற்றுக்கும் மேலாக மாணவர்களின் புரிதல் திறனை மேம்படுத்தி, கற்றல் அனுபவம் பெறல் எனும் உயர்திறனைப் பெறவும் அடிகோலுகிறது.

மேற்கோள்கள்
-----------


1. ↑  *Project-Based Learning,* Edutopia, March 14, 2016. Retrieved 2016-03-15
2. ↑  Yasseri, Dar; Finley, Patrick M.; Mayfield, Blayne E.; Davis, David W.; Thompson, Penny; Vogler, Jane S. (2018-06-01). "The hard work of soft skills: augmenting the project-based learning experience with interdisciplinary teamwork" (in en). *Instructional Science* **46** (3): 457–488. doi:10.1007/s11251-017-9438-9. பன்னாட்டுத் தர தொடர் எண்:1573-1952.
**ஒத்தாழிசைக் கலிப்பா** என்பது தமிழ்ச் செய்யுள் வகைகளுள் ஒன்றான கலிப்பாவின் ஒரு வகையாகும். இது அடிப்படையாகப் பின்வருமாறு உறுப்புக்களைப் பெற்று அமைந்திருக்கும்:

தரவு - 1
தாழிசை - 3
தனிச்சொல் - 1
சுரிதகம் - 1

இவை காரணப் பெயர்கள் எனல்
------------------------

* தரவு - பாடல் செய்திக்கு முன்னுரை தருவது
* தாழிசை - அளவு ஒத்து ஆழ்ந்து நிற்பது
* தனிச்சொல் - தனித்து நிற்பது.
* சுரிதகம் - நீர்ச்சுழி போலக் கருத்து சுழன்று நிற்பது

3 வகை
-----

இக் கலிப்பாவகை மூன்று துணைவகைகளாகக் காணப்படுகின்றன. இவை பின்வருமாறு:

1. நேரிசை ஒத்தாழிசைக் கலிப்பா
2. அம்போதரங்க ஒத்தாழிசைக் கலிப்பா
3. வண்ணக ஒத்தாழிசைக் கலிப்பா

நேரிசை ஒத்தாழிசைக் கலிப்பா மேற்கூறிய அடிப்படையான உறுப்புக்களை மட்டுமே கொண்டிருக்க, அம்போதரங்க ஒத்தாழிசைக் கலிப்பா கலிப்பாவுக்கு உரிய அம்போதரங்கம் என்னும் உறுப்பையும் கொண்டிருக்கும். வண்ணக ஒத்தாழிசைக் கலிப்பாவில் அராகம் என்னும் இன்னொரு உறுப்பும் சேர, கலிப்பாவுக்கு உரிய ஆறு உறுப்புக்களையும் அது கொண்டிருக்கும்.

எடுத்துக்காட்டு
---------------

தரவு  

வாணெடுங்கண் பனிகூர வண்ணம்வே றாய்த்திரிந்து  

தோணெடுந்தன் தகைதுறந்து துன்பங்கூர் பசப்பினவாய்ப்  

பூணொடுங்கு முலைகண்டும் பொருட்பிரிதல் வலிப்பவோ?  

  

தாழிசை  

சூருடைய நெடுங்கடங்கள் சொலற்கரிய என்பவால்  

பீருடைய நலந்தொலையப் பிரிவாரோ பெரியவரே? (1)  

  

சேணுடைய கடுங்கடங்கள் செலற்கரிய என்பவால்  

நாணுடைய நலந்தொலைய நடப்பாரோ நலமிலரே? (2)  

  

சிலம்படைந்த வெங்கானம் செலற்கரிய என்பவால்  

புலம்படைந்த நலந்தொலையப் போவாரோ பொருளிலரே? (3)  

  

தனிச்சொல்  

எனவாங்கு  

  

சுரிதகம்  

அருளெனும் இலராய்ப் பொருள்வயிற் பிரிவோர்  

பன்னெடுங் காலம் வாழியர்  

பொன்னெடுந் தேரொடு தானையிற் பொலிந்தே!

(ஆசிரியச் சுரிதகத்தால் இயன்ற நேரிசை ஒத்தாழிசைக் கலிப்பா)

பார்வை
------

* தமிழ் இணையக் கல்விக்கழகப் பாடம்

மேற்கோள்
--------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - 230
2. ↑  தந்து முன் நிற்றலின் தரவே, தாழிசை  

ஒத்து ஆழத்தினது ஒத்தாழிசையே,   

தனிதர நிற்றலின் தனிநிலை குனி திரை  

நீர்ச்சுழி போல நின்று சுரிந்து இறுதலின்  

சோர்ச்சியில் புலவர் சுரிதகம் என்ப
**நல்லதரக்குடி ஆலந்துறையப்பர் மற்றும் வரதராஜப்பெருமாள் கோயில்** தமிழ்நாட்டில் நாகபட்டினம் மாவட்டம், நல்லதரக்குடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆலந்துரையப்பர், குயிலாண்ட நாயகி சன்னதிகளும், வரதராஜபெருமாள், தாயார், பிள்ளையார், முருகன், மகாலெட்சுமி, சண்டிகேஸ்வரர், துர்க்கை, காலபைரவர், சூரியன், சனி, தட்சிணாமூர்த்தி, நவகிரகம் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தலைமைச்யலகப்பூங்கா என்பது சென்னையில் உள்ள ஒரு நகர்ப்புற பூங்கா ஆகும். சென்னைத் துறைமுகத்திற்கு அருகில் உள்ள ராஜாஜி சாலையில்  செயிண்ட் ஜார்ஜ் கோட்டையில் உள்ள தலைமைச்செயலகத்திற்கு எதிரே அமைந்துள்ளது.

வரலாறு
------

இந்த பூங்கா உண்மையில் துறைமுகத்தை ஒட்டிய சில மரங்களைக் கொண்ட ஒரு வளர்ச்சியற்ற நிலமாகும். 2009 ஆம் ஆண்டில், சென்னை பெருநகர மாநகராட்சி 18.5 ஏக்கர் (7.5 ஹெக்டேர்) நிலத்தை பூங்காவாக  97.5 மில்லியன் செலவில் உருவாக்கியது. மே 29, 2009 ஆம் ஆண்டு தமிழக முதல்வராக இருந்த        கருணாநிதி அவர்கள் இந்த பூங்காவை திறந்து வைத்தார்.

பூங்கா
------

The park stretches from the Reserve Bank of India subway to the War Memorial and measures 18.5 acres. The park has a grand circular fountain at the centre and pedestrian walkways. Other features in the park include tree court with 18 granite benches laid around the trees, one-acre sunken court thatஇந்திய ரிசர்வ் வங்கி சுரங்கப்பாதையில் இருந்து போர் நினைவுச் சின்னம் வரை 18.5 ஏக்கர் பரப்பளவில் இந்த பூங்கா அமைந்துள்ளது. இந்த மையத்தில்  குன்றுபோன்ற அமைப்பு மற்றும் பாதசாரி நடைபாதையும் உள்ளது. ஒரு பெரிய வட்ட நீரூற்று உள்ளது. பூங்காவில் உள்ள மற்ற அம்சங்களில் மரம் வளாகம்                                    18 பளிங்கிக்கற்களால் ஆனஇருக்கைகள் அமைந்துள்ளன.ஒரு சதுர ஏக்கர் நிலப்பரப்பில் தரை மட்டத்திற்கு கீழ் குழந்தைகள் ஒழிந்து விளையாடடுவதற்கான இடமும்,இரண்டு பொது  ஓய்வு வீடுகள் மற்றும் பெரிய பளிங்கித் தளங்கள் யோகாப் பயிற்சி பெறுவதற்கு கீழே உள்ளன. நடைபாதைகளுடன் இணைக்கப்பட்ட மூன்று சாய்வுதளங்கள் , பூங்காவின் அனைத்து பகுதிகளையும் பயன்படுத்துவதற்காக  நடக்க இயலாமை கொண்ட மக்களுக்கு உதவுகிறது. இதன்சுவர்கள் கலை மாணவர்களால்  சுவரோவியங்கள் வரையப்பட்டுள்ளன. மத்தியில் உல்ள நீரூற்று உலோகக்கலவையால் வடிவமைக்கப்பட்டது.

இந்த பூங்காவில் ஒரு கழிப்பறை தொகுதியுடன் கூடிய பரந்த வாகன நிறுத்துமிடம்  உள்ளது. இது தவிர ஒரு தனி கழிப்பறை வசதியையும் கொண்டுள்ளது. அருகிலுள்ள அன்னை சத்யா நகர் குடிசைவாசிகளுக்களின் குழந்தைகள் விளையாடுவதற்கு பயன்படுகிறது.
|  |
| --- |
| **கேம்பிரியக் காலம் காலம்***541–485.4 மில்லியன் ஆண்டுகளுக்கு முன்*
PreЄ







Є
O
S
D
C
P
T
J
K
Pg
N
 |
| Mean atmospheric O2 content over period duration | c. 12.5 vol %(63 % of modern level) |
| Mean atmospheric CO2 content over period duration | c. 4500 ppm(16 times pre-industrial level) |
| Mean surface temperature over period duration | c. 21 °C(7 °C above modern level) |
| Sea level (above present day) | Rising steadily from 30 m to 90 m |

**கேம்பிரியம்** அல்லது **கேம்பிரியக் காலம்** (*Cambrian*) என்பது 541± 1.0 மில்லியன் ஆண்டுகளுக்கு முன்தொடங்கி 485.4± 1.7 மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் முதலாவது காலமான கேம்பிரியக் காலம் புரோடெரசொனிக் ஊழியின் முடிவிலிருந்து ஓர்டோவிசியக் காலத்தின் தொடக்கம் வரையான காலத்தைக் குறிக்கிறது. கேம்பிரியக் காலம் பனரோசோயிக் பேரூழியினதும் தொடக்கமாகும். இக்காலத்தின் பெயர், இக்காலத்தைச் சேர்ந்த பாறப் படிவுகள் முதலில் ஆய்வுக்குற்படுத்தப்பட்ட இடமான வேல்சின் பண்டையப் பெயரான கேம்பிரியாவிலிருந்து பெறப்பட்டதாகும்.

கடைக்கலவுரு உயிரினங்களின் தொல்லுயிர் எச்சங்கள் அதிகளவில் கண்டெடுக்ககூடிய பாறைப்படிவுகள் கிடைக்கப்பெற்றுள்ள மிகப் பழையக் காலம் கேம்பிரியக் காலமாகும். இவ்வாறு கடினவுடல் உயிரினங்களின் தொல்லுயிர் எச்சங்கள் கேம்பியக் காலத்தில் திடீரென தோன்றியமை "கேம்பிரிய வெடிப்பு" எனப்படுகிறது. கேம்பிரியத்துக்கு முந்தைய பழையப் பாறைகளிலிருந்தும், ஓர்டோவிசியக் காலத்தைய இளம் பாறைகளிலிருந்தும் பிரித்து தனியாக அடையாளம் காணப்பட்டிருந்தாலும் 1994 ஆம் ஆண்டே கேம்பிரியம் தனியான ஒரு காலமாக உலகலாவிய அளவில் ஏற்றுக் கொள்ளப்பட்டது. கேம்பிரியக் காலத்தின் தொடக்கம் '('Trichophycus pedum *எனப்படும்) சுவட்டு தொல்லுயிர் எச்சத்தைக் கொண்டு அடையாளப்படுத்தப்படுகிறது.*

மேற்கோள்கள்
-----------

1. ↑  Image:Sauerstoffgehalt-1000mj.svg
2. ↑  Image:OxygenLevelsThroughEarthHistory.png
3. ↑  Image:Phanerozoic Carbon Dioxide.png
4. ↑  Image:CO2LevelsThroughEarthHistory.png
5. ↑  Image:All palaeotemps.png
6. ↑  Image:TemperatureLevelsOverEarthHistory.png
7. ↑  Haq, B. U.; Schutter, SR (2008). "A Chronology of Paleozoic Sea-Level Changes". *Science* **322** (5898): 64–8. doi:10.1126/science.1161648. பப்மெட்:18832639. Bibcode: 2008Sci...322...64H.

வெளியிணைப்புகள்
---------------

விக்கிமீடியா பொதுவகத்தில்,  
 ***Cambrian***   
என்பதின் ஊடகங்கள் உள்ளன. 

* Biostratigraphy – includes information on Cambrian trilobite biostratigraphy
* Dr. Sam Gon's trilobite pages (contains numerous Cambrian trilobites)
* Examples of Cambrian Fossils
* Paleomap Project
* Report on the web on Amthor and others from *Geology* vol. 31
* Weird Life on the Mats

| Paleozoic Era |
| --- |
| கேம்பிரியக் காலம் | ஓர்டோவிசியக் காலம் | சிலுரியக் காலம் | டெவோனியக் காலம் | கார்பனிபெரசுக் காலம் | பேர்மியன் காலம் |
**புதிய திருப்பங்கள்** (***Pudhiya Tiruppangal***) சாரதா ராமநாதன் இயக்கத்தில் 2019 ஆம் ஆண்டு வெளிவந்த இந்தியத் தமிழ்த் திரைப்படமாகும். சுரேஷ் பாலாஜி தயாரிப்பில் வித்தியாசாகர் இசை அமைப்பில் மது அம்பட் ஒளிப்பதிவில் வெளியானது. இப்படத்தின் கதையை சாரதா ராமநாதன் எழுதினார். நந்தா (நடிகர்), ஆண்ட்ரியா ஜெரெமையா, தரணி மற்றும் பலர் இந்தத் திரைப்படத்தில் நடித்துள்ளனர்.

நடிகர்கள்
---------

நந்தா (நடிகர்) - ஆதித்யா, ஆண்ட்ரியா ஜெரெமையா - மல்லிகா, சுர்வீன் சாவ்லா - அனுபமா, மகேஷ் - மஹாதேவ், ஆர்.ஜெ. விக்னேஷ் - கரீம் மாலிக்/போப்/அருணாச்சலம் வாத்தியார், தரணி - 13 வயது சிறுமி.

தயாரிப்பு
---------

இந்தப் படம் *திருப்பங்கள்* என்று துவக்கத்தில் பெயிரிடப்பட்டாலும் *புதிய திருப்பங்கள்* என்று பெயர் மாற்றப்பட்டது. ஆண்ட்ரியா ஜெரெமையா ஒரு விலைமகள் கதாபாத்திரத்திலும், சாரதா ஒரு பத்திரிக்கையாளர் கதாப்பாத்திரத்திலும் இப்படத்தில் நடிப்பார்கள் என்று அறிக்கைகள் தெரிவித்தன. சுர்வீன் சாவ்லா மற்றும் தரணி ஆகிய இருவருக்கும் இது முதல் தமிழ்ப் படம் ஆகும். சிருங்காரம் என்ற திரைப்படத்தின் மூலமாக தேசிய விருது பெற்ற ஒளிப்பதிவாளர் மது இந்தப் படத்திற்கும் ஒளிப்பதிவு செய்ய ஒப்பந்தமானார். மேலும் வித்தியாசாகர் இசை அமைக்க ஒப்புக் கொண்டார். படத்தொகுப்பாளர் ராஜலட்சுமியை இயக்குனர் இப்படம் மூலம் அறிமுகம் செய்தார்.

கதைச்சுருக்கம்
--------------

ஆதித்யா, மல்லிகா மற்றும் அனுபமா ஆகிய மூவரும் ஒரு சமயத்தில் சந்திக்க நேரிடுகிறது. பின்னர், 13 வயதான தரணி கடத்தப்படுகிறாள். இறுதியில், தரணி எவ்வாறு காப்பாற்றப்பட்டாள் என்பதே மீதிக் கதையாகும்.

இசை
---

இப்படத்தின் பின்னணி மற்றும் பாடல் இசையை அமைத்தது வித்தியாசாகர் ஆவார். நா. முத்துக்குமார் மற்றும் பிக் நிக் ஆகியோர் பாடல்களின் வரிகளை எழுதினர். ஐந்து பாடல்கள் கொண்ட தொகுப்பு நேர்மறையான விமர்சனத்தை பெற்றது.

பாடல்களின் பட்டியல்:

1. வாடா வாடா
2. இரு இதயம்
3. ஒருதுளி இருதுளி
4. யார் இந்த
5. இந்தப் பக்கம்.

மேற்கோள்கள்
-----------

1. ↑  "http://www.indiaglitz.com/channels/tamil/article/68993.html". External link in `|title=` (உதவி)
2. ↑  "Andrea and Nandha turn on the heat andrea-nandha-08-03-12 Mar 08, 2012". horizontal tab character in `|title=` at position 35 (உதவி)
3. ↑  "Andrea with an award winning director andrea-pudhiya-thiruppangal-15-03-12 Mar 15, 2012". horizontal tab character in `|title=` at position 38 (உதவி)
4. ↑  "Title change for Nandaa's film". 2012-03-01 அன்று மூலம் பரணிடப்பட்டது. 2019-03-31 அன்று பார்க்கப்பட்டது.
5. ↑  "Sensitive issue for Sharada Ramanathan". 2012-03-18 அன்று மூலம் பரணிடப்பட்டது. 2019-03-31 அன்று பார்க்கப்பட்டது.
6. ↑  "http://www.indiaglitz.com". External link in `|title=` (உதவி)
7. ↑  "PUTHIYA THIRUPPANGAL SONGS REVIEW".

வெளி-இணைப்புகள்
---------------

*
**அஷ்டாவதானம் சபாபதி முதலியார்** என்பவர் 19 ஆம் நூற்றாண்டில் பலவகை செய்யுள் நூல்களை இயற்றிய புலவர்களுள் ஒருவர். இவர் சந்தப் பாடல்களை விரைவாகப் பாடுவதில் வல்லவர். தலபுராணம், கலம்பகம் உள்ளிட்ட பொருள்களில் 33 நூல்கள் எழுதியுள்ளார்.

இளமையும் கல்வியும்
------------------

இவர் சென்னைப் புரசைவாக்கத்தில் பிறந்தவர். அங்குத் தாண்டவராய முதலியாரிடத்தும் மழவை மகாலிங்கையரிடத்தும் தமிழ் கற்றார். இவர் அஷ்டாவதானம் செய்வதில் வல்லவர். புரசைவாக்கம், மயிலாப்பூர், புதுச்சேரி, மதுரை முதலான இடங்களில் அஷ்டாவதானம் செய்து காட்டியுள்ளார். இவர் தாம் இயற்றிய திருப்போரூர்ப் புராணத்தைத் திருப்போரூர் முருகன் கோவிலில் அரங்கேற்றினார்.

இயற்றிய நூல்கள்
---------------

திருப்போரூர் முருகன் மீது குறவஞ்சி, கலம்பகம், யமகவந்தாதி, வெண்பாமாலை, நான்மணிமாலை, திரிபந்தாதி, இருசொல் யமகவந்தாதி, சதகம் முதலிய நூல்கள் இயற்றியுள்ளார்.

* சிதம்பர சுவாமிகள் சரித்திரம்
* திருத்தணிகை இரட்டை மணிமாலை
* பழனி வெண்பாமாலை
* திருவொற்றியூர் வடிவுடையம்மன் பதிற்றுப்பத்தந்தாதி
* அருணை வெண்பாமாலை
* மயிலை வெண்பாமாலை
* காஞ்சிக் குமரக்கோட்டம் கலம்பகம்
* கந்தசுவாமி புராணம்.

இயற்றிய உரைகள்
--------------

* திருப்போரூர் புராண வசனம்
* திருத்தணிகையாற்றுப்படை
* கந்தரனுபூதி விருத்தியுரை
* மீனாட்சியம்மைப் பிள்ளைத்தமிழ் உரை.

மறைவு
-----

இவர் 1886 ஆம் ஆண்டு மறைந்தார்.

உசாத்துணை
---------

1) மயிலை சீனி.வேங்கடசாமி, "பத்தொன்பதாம் நூற்றாண்டில் தமிழ் இலக்கியம் "- மெய்யப்பன் தமிழாய்வகம்-2001
2) தினமலர் - வாரமலர் 11.9.2015.

மேற்கோள்கள்
-----------

1. ↑  மு.வரதராசன் (1994). *தமிழ் இலக்கிய வரலாறு*. சாகித்திய அகாதெமி. பக். 232. பன்னாட்டுத் தரப்புத்தக எண்:81-7201-164-4.
**புதிய சராய்காட் பாலம்** *(New Saraighat Bridge)* இந்தியாவின் அசாம் மாநிலத்தில் கட்டப்பட்டுள்ள ஒரு நெடுஞ்சுவர் பாலமாகும். இரண்டாவது சராய்காட் பாலம் என்றும் குறிப்பிடப்படும் புதிய சராய்காட் பாலம் இந்தியாவில் கட்டப்பட்டுள்ள ஒரு நெடுஞ்சுவர் பாலமாகும். இது அசாமின் வடகரையை தென் கரையுடன் இணைக்கிறது. இப்புதிய பாலம் பழைய சராய்காட் பாலத்திற்கு அருகில் பிரம்மபுத்ரா நதியையும், தெற்கில் குவகாத்தியிலுள்ள பாண்டு என்ற பகுதியையும் வடக்கே அமிங்காவோனையும் இணைக்கிறது. பாலத்தின் கட்டுமானம் 2007 ஆம் ஆண்டு தொடங்கப்பட்டது. இதன் மொத்த நீளம் 1,493.58 மீட்டர் மற்றும் பாலத்தை முடிக்க ரூ .475 கோடி செலவாகும் என மதிப்பிடப்பட்டது. இந்தியாவின் மிகப்பெரிய கட்டிடப் பொறியியல் நிறுவனமான காம்மோன் இந்தியா நிறுவனம் பாலம் கட்டும் பணியில் ஈடுபட்டது. 

மத்திய இரயில்வே துறை அமைச்சர் ராசன் கோகெயின், வர்த்தகம் மற்றும் கைத்தொழில், போக்குவரத்து மற்றும் நாடாளுமன்ற விவகாரத்துறை அமைச்சர் சந்திர மோகன் படோவாரி, பொதுப்பணித்துறை, மீன்வளம் மற்றும் கலால் துறை அமைச்சர் பரிமல் சுக்லபைத்யா, அமைச்சர் கேசாப் மகந்தா மற்றும் பல அமைச்சர்கள் முன்னிலையில் இம்மூன்று வழிச் சாலை பாலத்தை 2017 ஆம் ஆண்டு சனவரி மாதம் 28 அன்று மத்திய அமைச்சர் நிதின் கட்காரி திறந்து வைத்தார்.

மேற்கோள்கள்
-----------

1. ↑  "Assam: A reason to cheer! After 10 years of waiting, 2nd Saraighat Bridge finally inaugurated". *The Northeast Today*.
[*தொடர்பிழந்த இணைப்பு*]
2. ↑  "Second Saraighat Bridge over river Brahmaputra to open on January 28". *The News Mill*. 19 January 2017.
ஆதிசங்கரருடன், சீடர்கள் பத்மபாதர், சுரேஷ்வரர், அஸ்தாமலகர் மற்றும் தோடகர்
**அஸ்தாமலகர்** அல்லது **அஸ்தமலாகாச்சாரியார்** (Hastamalakacharya) (IAST *Hastāmalakācārya*) எட்டாம் நூற்றாண்டில் வாழ்ந்த அத்வைத வேதாந்தி. ஆதிசங்கரரை தனது குருவாக கொண்டவர். ஆதிசங்கரரின் அறிவுரைப்படி, துவாரகை அத்வைத மடத்தை நிறுவி, கி. பி. 820 முதல் அதன் முதல் மடாதிபதியாக விளங்கியவர்.

ஆதிசங்கரருடன் சந்திப்பு
-----------------------

உடுப்பி மாவட்டத்தின் கொல்லூரில் ஒரு அந்தணரின் வேண்டுதலுக்கு இணங்க ஆதிசங்கரர் பிட்சைக்கு (உணவுக்கு) அந்தணரின் வீட்டிற்கு சென்ற போது, அந்தணர் தன் மகன் பிறந்ததிலிருந்து வாய் பேசாது ஊமையாக இருப்பதை சங்கரரிடம் கூறினார். சங்கரர் அச்சிறுவனிடம் நீ யார்? எனக் கேட்க, அப்போது அச்சிறுவன் 14 செய்யுள்களில் அத்வைத தத்துவத்தை பாடிக் காட்டினான். சங்கரர் அச்சிறுவனுக்கு **ஹஸ்தாமலகர்** (சமசுகிருத மொழியில், ஹஸ்தம் எனில் கை, அம்லா எனில் நெல்லிக்கனி) (உள்ளங்கை நெல்லிக் கனி) எனப் பெயரிட்டு தன் சீடனாக ஏற்றுக் கொண்டார்.

இதனையும் காண்க
--------------

* துவாரகை மடம்

மேற்கோள்கள்
-----------

1. ↑  Hastamalaka Stotra

வெளி இணைப்புகள்
---------------

* Hastamlakam Side by side translation in Hindi and English
* Sri Hastamalakacharya பரணிடப்பட்டது 2008-05-15 at the வந்தவழி இயந்திரம்
* Sri Hastamalakacharya

  


| * பா
* உ
* தொ
ஆதிசங்கரர் நிறுவிய மடங்கள் |
| --- |
| 
* துவாரகை மடம்
* கோவர்தன மடம்
* ஜோஷி மடம்
* சிருங்கேரி சாரதா மடம்

 |  |
**பூவிழி வாசலிலே** திங்கள் முதல் சனி வரை இரவு 8:30 மணிக்கு ராஜ் தொலைக்காட்சியில் ஒளிபரப்பாகும் ஒரு தொடராகும். இது **உடான்** என்ற பெயரில் இந்தியில் ஒளிபரப்பாகும் தொடரின் தமிழ் மொழி மாற்றம் ஆகும். அடிமைத் தொழிலாளர்களை மையமாகக் கொண்டு இத்தொடர் எடுக்கப்பட்டுள்ளது.

கதைச்சுருக்கம்
--------------

ஆசாத்கஞ்ச் என்ற கிராமத்தில் உள்ள அனைவரும் பணக்கார நிலப்பிரபுவான அண்ணாச்சி கமல் நாராயணனுக்கு அடிமைத் தொழிலாளிகளாக வேலை செய்து வந்தனர். அவர்களின் கையில் அடிமை முத்திரை பதிக்கப்பட்டு இருந்தது. கஸ்தூரி என்ற பெண் கர்ப்பமாக இருந்த போது அவளது அப்பா இறந்துவிடுகிறார். இதனால் அவருக்கு இறுதிச்சடங்கு செய்ய மாதவன் அண்ணாச்சியிடம் பணம் கேட்கின்றனர். பணத்திற்கு பதிலாக கஸ்தூரி வயிற்றில் உள்ள குழந்தையை அடகு வைக்க வேண்டும் என்று அஸ்வினி கூறுகிறார். அவர்களும் அதற்கு ஒப்புக்கொண்டனர். கஸ்தூரிக்கு தேன்மொழி என்ற மகள் பிறந்தாள். 

ஏழு வருடங்களுக்குப் பிறகு மாதவன் தேன்மொழியை அழைத்துச் சென்று அண்ணாச்சி வீட்டில் அடிமைத் தொழிலாளியாக ஒப்படைக்கிறார். அந்த வீட்டில் தேன்மொழிக்கு பல வீட்டு வேலைகள் கொடுத்து கொடுமைப்படுத்துகின்றனர். மனோகரின் மகன் விஷ்ணு தேன்மொழிக்கு நண்பனாக மாறினான். அவன் உதவியுடன் தேன்மொழி அந்த வீட்டில் இருந்து தப்பித்து விட்டாள். இதையறிந்து கோபமடைந்த அண்ணாச்சி மாதவனை கடத்தச் சொல்கிறார். இதனால் கவலையடைந்த கஸ்தூரி மீண்டும் தேன்மொழியை அண்ணாச்சி வீட்டிற்கு வந்து விட்டுச்செல்கிறார். 

ஈஷ்வர் ராவத் என்ற ஒருவர் தேன்மொழி தன் அடிமை விலங்கை உடைத்து சிறகடித்துப் பறக்க உதவுகிறார். அவர் தேன்மொழியை தன் சொந்த மகள் போல தன் வீட்டில் தங்க வைத்தார். அவளை பள்ளிக்கும் அனுப்பினார். தேன்மொழி ஓடுவதில் சிறந்தவள் என்று அர்ஜுன் கண்ணா என்ற உடற்பயிற்சி ஆசிரியர் அறிகிறார். அவர் தேன்மொழிக்கு ஓட பயிற்சி கொடுக்கிறார். அதற்பிறகு தேன்மொழி ஓட்டப்பந்தயங்களில் கலந்துகொண்டு வெற்றிபெற்றாள்.

கமல்-அஸ்வினி தம்பதிக்கு பாக்யா என்ற மகள் இருப்பதாகத் தெரியவருகிறது. அவளை கிராமத்து மக்கள் தெய்வமாக நினைத்தனர். இந்த மூடநம்பிக்கையை பயன்படுத்திக் கொண்டு கமல் நாராயண் பணம் சம்பாதித்தான். பிறகு அர்ஜுன்-பாக்யா இருவரும் காதலித்து மணந்து கொண்டனர். அண்ணாச்சியின் திட்டத்தால் ஈஷ்வர் ஒரு வெடிகுண்டு விபத்தில் இறந்துவிடுகிறார்.

### பத்து வருடங்களுக்குப் பிறகு

தேன்மொழி ஓட்டப்பந்தய வீராங்கனையாக வளர்ந்து இருந்தார். கண்மணி அண்ணாச்சியன் மகன் சூரஜை காதலித்தாள். தேன்மொழி விஷ்ணுவை காதலித்தாள். திருமண நாளன்று சூரஜ் வேண்டுமென்றே தேன்மொழியை திருமணம் செய்கிறார். விஷ்ணு கண்மணியை மணக்கிறார். இதனால் அனைவரும் அதிர்ச்சி அடைந்தனர். பிறகு காலங்கள் சென்றன. விஷ்ணு கண்மணியை காதலிக்க ஆரம்பித்தார். தேன்மொழி-சூரஜ் தம்பதியரும் காதலிக்க ஆரம்பித்தனர். தற்போது இவர்களின் காதல் கதையாக பூவிழி வாசலிலே தொடர் நகர்ந்து வருகிறது.

நடிகர்கள்
---------

* ஸ்பந்தன் சதுர்வேதி-தேன்மொழி
* தஷீன் ஷா-கண்மனி
* ராஜீவ் குமார்-மாதவன்
* சாய் தியோதர்-கஸ்தூரி
* யஷ் மிஸ்த்ரி-ஆதித்யா
* சந்தீப் பஸ்வனா-ஈஷ்வர் ராவத்
* சாய் பல்லால்-அண்ணாச்சி/கமல் நாராயணன்
* ப்ராச்சி பட்டக்-அஸ்வினி
* கின்னி விர்தி-ரஞ்சனா
* மோனி ராய்-மனோகர்
* அபூர்வ் ஜ்யோதிர்-சூரஜ்
* வைஷ்ணவி ஷுக்லா-ராகினி
* சுஹாசினி முல்லே-சகுந்தலா

மேற்கோள்கள்
-----------

1. ↑
2. ↑
3. ↑

வெளி இணைப்புகள்
---------------

* ராஜ் தொலைக்காட்சி வலையகம் பரணிடப்பட்டது 2017-01-05 at the வந்தவழி இயந்திரம் (ஆங்கிலம்)
* ராஜ் தொலைக்காட்சி யூட்யுப்
**தோல்வி மனப்பான்மை** என்பது தோல்வியை போராடாமல் அப்படியே ஏற்றுக்கொள்ளுதல் ஆகும். இது அடுத்தடுத்து வருகின்ற எதிர்மறை தாத்பரியத்தை கொண்டுள்ளது. இதனை உளவியலில் நம்பிக்கையில்லாத குணத்துடன் தொடர்புபடுத்தலாம்.

வரலாறு
------

தோல்வி மனப்பான்மை என்ற சொல் பொதுவாக அரசியலில் பயன்படுத்தப்படுகிறது. ஒரு சித்தாந்த நிலைப்பாட்டிலிருந்து விளக்கமளிக்கும்போது, இதை எதிர்கட்சியோடு ஒத்துழைப்பு நல்குவதாக கருதலாம். இராணுவச்சூழலில் பார்க்கும்போது, போர்க்காலங்களில், குறிப்பாக போரிடப்போவதற்கு முன்பாக, தோல்வி மனப்பான்மையை "தேசத்துரோகத்துடன்" ஒப்பிடப்படுகிறது.

தோல்வி மனப்பான்மையுடையவனாக ஒரு இராணுவ வீரன் இருந்துகொண்டு, தனது சித்தாந்த மதிப்புடைய தேசக்கொள்கையை சந்தேகித்து, குரல் எழுப்பி, போரிட மறுக்கும்போது அவனை இராணுவச்சட்டத்தின் கீழ் குற்றம் சுமத்தலாம். அதாவது தொடர்ந்திருக்கும் வினாக்களான "போரானது முன்பே தோற்றுப்போனதா?" மற்றும் "சண்டையானது நாம் படும் பிரயத்தனத்திற்கு தகுமா?" போன்ற வினாக்கள் மூலம் எழும் தோல்வி மனப்பான்மையானது, இராணுவ வெற்றியைவிட, போர்முடிவிற்கான மாற்றுவழியென மறைபொருளாக ஆலோசனை வழங்குகிறது.

தோல்வி மனப்பான்மையுடைய பல தளபதிகளை இரண்டாம் உலகப்போரின்போது, அடல்ஃப் ஹிட்லர் திடீரென வேலையிலிருந்து வெளியேற்றினார். போரின் இறுதியாண்டில் ஜெர்மன் "மக்கள் நீதிமன்றம்" நாடுமுழுவதும், விளம்பர பலகைகளில் அவர்களை கண்டித்து, அவர்களின் பெயர், பேச்சு, செயல்கள் அடங்கிய இளம்சிவப்புநிற சுவரொட்டிகளை வாரந்தோறும் ஒட்டியது.

மேற்கோள்
--------

1. H.W. Koch: In the Name of the Volk: Political Justice in Hitler's Germany. I.B. Tauris, 1997. ISBN 1860641741 pp. 228
2.. Retrieved 2014-03-13
**வொங் டயி சின் மாவட்டம்** (Wong Tai Sin District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது கவுலூன் நிலப்பரப்பில் கவுலூன் கிழக்கில் உள்ள ஒரு மாவட்டம் ஆகும். இந்த மாவட்டங்களில் மக்கள் தொகை 2001 ஆம் ஆண்டில் கணிப்பின் படி 423,521 ஆகும். இந்த மாவட்டத்தில் உள்ள மக்களே ஹொங்கொங்கின் குறைவான கல்வி அறிவைக் கொண்ட மக்களாக இணங்காணப்பட்டுள்ளனர். அத்துடன் குறைந்த வருமானத்தை பெருவோர் இந்த மாவட்டத்தினரே என்றும் அறிய முடிகிறது. மக்கள் அடர்த்தியில் இரண்டாம் இடத்திலும், ஹொங்கொங்கின் பழைய வீட்டுத் தொகுதிகளையும் கொண்ட மாவட்டமும் ஆகும்.

வெளியிணைப்புகள்
---------------

மேற்கோள்கள்
-----------



| * பா
* உ
* தொ
ஹொங்கொங் மாவட்டங்கள் |
| --- |
| ஹொங்கொங் தீவு | 
* மையம் மற்றும் மேற்கு
* கிழக்கு
* தெற்கு
* வஞ்சாய்

 | Hong Kong |
| கவுலூன் கிழக்கு | 
* குவுன் டொங்
* வொங் டயி சின்

 |
| கவுலூன் மேற்கு | 
* கவுலூன் நகரம்
* சம் சுயி போ
* யவ் சிங் மொங்

 |
| புதிய கட்டுப்பாட்டகம் கிழக்கு | 
* வடக்கு
* சயி குங்
* சா டின்
* டய் போ

 |
| புதிய கட்டுப்பாட்டகம் மேற்கு | 
* தீவுகள்
* குவாய் சிங்
* சுன் வான்
* சுன் மூன்
* யுன் லோங்

 |
**கனடாவின் ராக்கிஸின் வொயிட் அருங்காட்சியகம்** (Whyte Museum of the Canadian Rockies) என்பது கனடாவின், ஆல்பர்ட்டா, பான்ஃப் பகுதியில் அமைந்துள்ள ஒரு அருங்காட்சியகம் ஆகும். இங்கு கனடாவின் ராக்கி மலைகள் மற்றும் உலகம் முழுவதும் உள்ள பிற மலைகளின் கலாச்சார பாரம்பரியம் தொடர்பான ஆராய்ச்சி மற்றும் கல்வி சார்ந்த பொருட்கள், பதப்படுத்தப்பட்ட பொருட்கள் போன்றவை சேகரித்து வைக்கப்பட்டுள்ளன.  காப்பகமும் நூலகமும் கொண்ட இந்த அருங்காட்சியகம் பான்ப் கலைஞர்களான பீட்டர் மற்றும் கத்தாரின் வொயிட்டி ஆகியோரின்  உத்வேத்தால் உருவானது ஆகும்.

வரலாறு
------

இந்த அருங்காட்சியகம் 1968 சூன் 16 அன்று பீட்டர் மற்றும் கத்தாரின் வைட் ஃபவுண்டேஷன் மூலமாக திறக்கப்பட்டது. கனடிய ராக்கிஸின் காப்பகங்கள் அருங்காட்சியகத்தின் தொடக்கப் புள்ளியாக இருந்தன, 1970 ஆம் ஆண்டில் வொயிட் அருங்காட்சியகத்தில், பான்ஃப் நூலகம் இணைக்கப்பட்டது. 1980 களில் கண்காட்சி  இடமானது  பல விரிவாக்கங்களைக்  மேற்கொள்ளப்பட்டு, 1993 இல் புதிய வசதிகளுடன் திறக்கப்பட்டது. கனடாவின் ராக்கி மலைத்தொடரின் கலாச்சாரம் மற்றும் வரலாற்றை வெளிப்படுத்தவும், கனடிய ராக்கிஸிடமிருந்து கலை மற்றும் கலைஞர்களை இந்த அருங்காட்சியகம் சுவீகரித்துக் கொண்டது. பைரன் ஹார்மோனின் புகைப்படங்கள், கனடிய ராக்கிஸின் முன்னோடி புகைப்படக் கலைஞர்களின் படைப்புகள், அருங்காட்சியகத்தில் வைக்கப்பட்டுள்ளன.

படங்கள்
-------

* Rocky MountainsRocky Mountains
* Rocky MountainsRocky Mountains
* Rocky MountainsRocky Mountains
* Rocky MountainsRocky Mountains
* Rocky MountainsRocky Mountains
* Rocky MountainsRocky Mountains
* Rocky MountainsRocky Mountains

இணைப்புகள்
----------

அருங்காட்சியகத்துடன் இணைக்கப்பட்டவைகள்: CMA, CHIN, மற்றும் கனடாவின் மெய்நிகர் அருங்காட்சியகம்.

மேற்கோள்கள்
-----------

1. ↑  "The Canadian Encyclopedia". 2011-06-08 அன்று மூலம் பரணிடப்பட்டது. 2017-07-16 அன்று பார்க்கப்பட்டது.
2. ↑  Holt, Faye Reineberg.

வெளி இணைப்பு
------------

* அதிகாரப்பூர்வ இணையதளம்
**முதலாம் தமஸ்ப்** என்பவர் சபாவித்து ஈரானின் இரண்டாவது ஷாவாகப் பதவி வகித்தவர் ஆவார். இவர் 1524 முதல் 1576 வரை ஆட்சி புரிந்தார். முதலாம் இஸ்மாயில் மற்றும் அவரது முதன்மை மனைவியான தசுலு கனுமின் மூத்த மகனாக இவர் பிறந்தார். தனது தந்தையின் இறப்பிற்குப் பிறகு 23 மே 1524 அன்று அரியணைக்கு வந்தார். இவரது ஆட்சியின் ஆரம்ப ஆண்டுகள், 1532ஆம் ஆண்டு வரை கிசில்பாஷ் தலைவர்களுக்கு இடையே நடைபெற்ற உள்நாட்டுப் போர்களால் குறிப்பிடப்படுகிறது. இதற்குப் பிறகு இவர் தனது ஆட்சியை நிலைநாட்டினார். முழுமையான முடியரசைத் தொடங்கினார். சீக்கிரமே இவர் உதுமானியப் பேரரசுடன் நீண்ட காலம் நடைபெற்ற போரை எதிர்கொள்ள வேண்டி வந்தது. இப்போர் மூன்று கட்டங்களாக நடந்தது. முதலாம் சுலைமானின் தலைமையிலான உதுமானியர்கள் தங்களது விருப்பத்திற்குரிய நபர்களை சபாவித்து அரியணையில் அமர வைக்க முயற்சித்தனர். 1555ஆம் ஆண்டின் அமாசியா அமைதி உடன்படிக்கையுடன் இப்போரானது முடிவுக்கு வந்தது. இதன்மூலமாக பகுதாது, பெரும்பாலான குர்திஸ்தான் மற்றும் மேற்கு சார்சியா மீது உதுமானியர்கள் கட்டுப்பாட்டைப் பெற்றனர். புகாராவின் உசுப்பெக்கியர்களுடன் குராசானுக்காகத் தமஸ்ப் சண்டையிட்டார். உசுப்பெக்கியர்கள் அடிக்கடி ஹெறாத் மீதும் ஊடுருவல்களை நடத்தினர். 1528ஆம் ஆண்டு இவருக்கு 14 வயதாக இருந்தபொழுது இவர் இராணுவத்திற்குத் தலைமை தாங்கி சாம் யுத்தத்தில் உசுப்பெக்கியர்களைத் தோற்கடித்தார். உசுப்பெக்கியர்கள் அறிந்திராத சேணேவியை இவர் யுத்தத்தில் பயன்படுத்தினார்.

உசாத்துணை
---------

1. ↑  Amoretti & Matthee 2009.
2. ↑  Matthee 2008.
3. ↑  Babinger & Savory 1995.
4. ↑  Ansari 2012, ப. 25 (see note 74).
**ஆடவர் பயில்வுகள்** *(Men's studies)* என்பது பலதுறைசார் கல்விப் புலமாகும். இப்பயில்வில் ஆண்கள், ஆண்மை, பாலினம், பண்பாடு, அரசியல், மாந்தப் பாலுணர்வு ஆகிய பிரிவுகள் அடங்கும் இப்புலம் அடிப்படையில் தற்காலச் சமூகத்தில் ஆண் எனும் கருத்தினத்தின் பொருளைக் கல்வியியலாக ஆய்கிறது.

தோற்றம்
-------

நார்வே நாட்டு சமூகவியலாளர்களும் உளவியலாளர்களும் ஆகிய எர்க் குருரோன்சேத்தும் பெர் ஓலவ் தில்லரும் ஆராய்ச்சிப் புலமாக முதன்முதலில் ஆடவர் பயில்வுகள் புலத்தினை எடுத்து ஆய்வு மேற்கொண்ட முன்னோடிகள் ஆவர்; கடலோடிகளின் குடும்பங்களில் தந்தையர் இல்லாமையால் குழந்தைகளின் ஆளுமையில் ஏற்பட்ட விளைவுகளைப் பற்றிய குருரோன்சேத்தும் பெர் ஓலவ் தில்லரும் 1950 களில் மேற்கொண்ட ஆய்வே ஆடவர் பயில்வுகள் புலம் நார்வே போன்ற நார்த்திக நாடுகளில் தோன்ற வித்திட்டது எனலாம் .

ஆங்கிலம் பேசிய நாடுகளில் ஆடவர் உரிமை இயக்கத்துக்கான எதிர்வினையாகவே ஆடவர் பயில்வுகள் புலம் 1970 களில் உருவாகிக் கல்வியில் இடம்பிடித்தது எனலாம்.

ஆணிய உளவியல் புலத்துக்கு மாறாக, ஆடவர் பயில்வுகள் திட்டமும் பாடத்திட்டமும் ஆடவர் உரிமைகள், பெண்ணியக் கோட்பாடு, விதிர்நிலைக் கோட்பாடு, தாய்வழி முறைமை, தந்தைவழி முறைமை ஆகியவற்றையும் மிகப்பொதுவான ஆண் பற்றிய புனைவுகளின் சமூக, வரலாற்று,பண்பாட்டு, அரசியல் தாக்கங்களையும் பேசின. இவை ஆண் முன்னுரிமைகளை நுட்பமாகவும் தற்காலத்தில் வழக்கிழந்துவரும் வடிவங்களை மறைமுகமாக ஆதரித்தும் பேசலாயின.[]

தலைப்புகள்
----------

### ஆண்மை

மிக முந்தைய ஆடவர் பயில்வுகள் புலம் சமூகப் புனைவான ஆண்மையைப் பற்றி ஆய்வு செய்தது; இவ்வகையில் மிகவும் பெயர்பெற்றவர் ஆத்திரேலிய சமூகவிலாளரான இரேவின் கானல் ஆவார்.

* *மேலும் காண்க*:

* Doyle, James. A; Femiano, Sam (1999). "The early history of the American Men's Studies Association and the evolution of men's studies". *mensstudies.org*. American Men's Studies Association (AMSA). 10 October 2017 அன்று மூலம் பரணிடப்பட்டது. 25 November 2017 அன்று பார்க்கப்பட்டது.

</ref>

மேலும் காண்க
------------

* பாலினப் பயில்வுகள்
* ஆணியம்
* ஆடவர் உரிமைகள்
* மகளிர் பயில்வுகள்

மேலும்படிக்க
------------

* Brod, Harry. (1987). *The Making of Masculinities: the new mens studies.* Boston, MA: Allen & Unwin, Inc. ISBN 9781315738505.
* Connell, R.W. (2005). *Masculinities* (2nd ed.). Berkeley, Calif.: University of California Press. ISBN 978-0-74-563426-5.
* Connell, R. W.; Messerschmidt, James W. (2005). "Hegemonic Masculinity: Rethinking the concept". *Gender & Society*. **19** (6): 829–859. எஆசு:10.1177/0891243205278639.
* Kimmel, Michael. (1995). *The Politics of Manhood: profeminist men respond to the mythopoetic men's movement (and the mythopoetic leaders answer)*. Philadelphia: Temple University Press. 1995. ISBN 1566393655.
* Messner, Michael A. (1997). *Politics of masculinities : men in movements*. Thousand Oaks, Calif.: Sage Publications. ISBN 0803955766.

மேற்கோள்கள்
-----------

1. ↑  Bennett, Jessica (August 8, 2015). "A master's degree in...masculinity?". *த நியூயார்க் டைம்ஸ்*. .
2. ↑   "Mannsforskning". *Store norske leksikon*. (2018).
3. ↑
4. ↑  Brod, Harry (1987). *The making of masculinities : the new men's studies*. Allen & Unwin, Inc.. பன்னாட்டுத் தரப்புத்தக எண்:9781138828339. இணையக் கணினி நூலக மையம்:951132208.
**சுப்பையா அருணாசலம்** (பிறப்பு 1941) என்பவர் ஒரு சென்னை, இந்தியாவை தளமாகக் கொண்ட தகவல் ஆலோசகர் ஆவார், அவர் வளரும் நாடுகளில் கல்வி இதழ்களுக்கான திறந்த அணுகலுக்கு ஆதரவான பரப்புரைகளுக்கு பெயர் பெற்றவர். இவர் எம் எஸ் சுவாமிநாதன் ஆராய்ச்சி அறக்கட்டளையுடன் தொடர்புடையவர்.

தொழில்
------

மூன்று தசாப்தங்களுக்கும் மேலாக இந்திய கல்வி மற்றும் அறிவார்ந்த சமூகங்களுடன் இணைந்த அருணாசலம், இந்தியன் ஜர்னல் ஆஃப் டெக்னாலஜி, ஜர்னல் ஆஃப் சயின்டிஃபிக் & இன்டஸ்ட்ரியல் ரிசர்ச், இந்தியன் ஜர்னல் ஆஃப் கெமிஸ்ட்ரி, இந்திய அறிவியல் கழகம், பிரமனா போன்ற அறிவியல் இதழ்களின் ஆசிரியர் பதவிகளை வகித்துள்ளார். 

ஒரு நேர்காணலில், அருணாச்சலம் தனது வாழ்க்கையைப் பற்றி விவரித்தார்: "நான் வேதியியல் மாணவனாக இருந்தேன், 1963 இல் அண்ணாமலைப் பல்கலைக்கழகத்தில் வேதியியலில் முதுகலைப் பட்டம் பெற்ற பிறகு, காரைக்குடியில் உள்ள மத்திய மின் வேதியியல் ஆராய்ச்சி மையத்தில் ஆராய்ச்சி உதவியாளராக வேலைக்குச் சேர்ந்தேன். நான் அங்கு 21 மாதங்கள் வேலை செய்தேன், எலக்ட்ரோபிளேட்டிங்கில் ஆராய்ச்சி செய்தேன்."

"1965 மேயில், நான் அறிவியல் மற்றும் தொழில்துறை ஆய்வு மன்றத்தின் (CSIR) வெளியீடுகள் மற்றும் தகவல் இயக்குநரகத்தில் தலையங்க உதவியாளராகப் பணியாற்றுவதற்காக, புது தில்லிக்குச் சென்றேன். பின்னர் 1969 இல், பெங்களூரில் உள்ள இந்திய அறிவியல் நிறுவனத்தில் (IISc) இயற்பியல் வேதியியல் ஆராய்ச்சியைத் தொடர மூன்றாண்டுகள் சென்றேன்."

அருணாசலம், தான் ஒருபோதும் தகவல் அறிவியலில் பாடம் எடுக்கவில்லை என்றும், ஆனால் "தகவல் அறிவியலின் சில அம்சங்களில் இயல்பாக திறமையை வளர்த்துக்கொண்டேன்."

1970 களில் இருந்து, இவர் ஜர்னல் ஆப் இன்பர்மேசன் சயின்ஸ் இதழ் (1979 இல் தொடங்கப்பட்டதிலிருந்து), சைண்டோமெட்ரிக்ஸ், பப்ளிக் அண்டர்ஸ்டாண்டிங் ஆப் சயின்ஸ், கரண்ட் சயின்ஸ் போன்ற பத்திரிகைகளின் ஆசிரியர் குழுவில் இருந்தார்.

மற்ற பாத்திரங்கள்
-----------------

அறிவியல் எழுத்தாளர், வேதியியலில் ஆராய்ச்சியாளர், தகவல் அறிவியல் ஆசிரியர், நூலகர், இந்திய அறிவியல் அகாடமியின் நிர்வாகச் செயலர் மற்றும் அறிவியல் இதழ்களின் ஆசிரியர் குழுவின் உறுப்பினர் போன்ற பல்வேறு பாத்திரங்களிலும் இவர் வகித்துள்ளார். அண்மைய ஆண்டுகளில், இவர் எம். எஸ் சுவாமிநாதன் ஆராய்ச்சி அறக்கட்டளை மற்றும் வலைப்பின்னல் மற்றும் சமூக மையத்தில் (பெங்களூரு) சிறந்த சக உறுப்பினராக இருந்தார்.

குறிப்புகள்
-----------

1. ↑  "Why India Needs Open Access". *Open and shut?*. 12 November 2013 அன்று பார்க்கப்பட்டது.
**ஆடம்பரப்பண்டங்கள்** எனப்படுபவை பொருளியலின்படி மக்களின் வருமான அதிகரிப்புடன் கேள்வி அதிகரிப்பு ஏற்படுகின்ற வகையைச் சார்ந்த பண்டங்கள் ஆகும். இவை அவசியமான பண்டம், இழிவுப்பண்டம் ஆகியற்றிலிருந்து மாறான நடத்தையைக் காண்பிக்கும். ஆடம்பரப் பண்டமானது உயர் வருமானக்கேள்வி நெகிழ்ச்சியினைக் காண்பிக்கும். இவ் வகையான பண்டங்கள் மக்களின் அந்தஸ்து, கௌரவம், உயர் வருமானம் ஆகியவற்றை விளம்புகின்ற சின்னமாகக் கருதப்படும். மக்களின் வருமான மட்டம் அதிகரிக்கும்போது ஆடம்பரப்பண்டங்களுக்கான் கேள்வியும் அதிகரிக்கும். எனினும் வேறுபட்ட வருமான மட்டங்களில் இவை அவசியப்பண்டமாகவோ அல்லது இழிவுப்பண்டமாகவோ மாற்றமடையலாம். அதாவது மேலைத்தேசங்களில் தொலைக்காட்சியானது அவசியப்பண்டமாகக் காணப்படும் அதே சமயத்தில் கீழைத்தேசத்தில் அவை ஆடம்பரப்பண்டமாகக் கருதப்படும்.

உ-ம் :தங்கநகைகள், சொகுசுவாகனங்கள்

| * பா
* உ
* தொ
பண்டங்களின் வகைகள் |
| --- |
| 
* கூட்டுரிமைப் பண்டம் (*social good*)
* தனியார் உரிமப் பண்டம்
* பொதுப் பண்டம்
* பொதும வளம் (*common-pool resource*)
* குழுவுரிமைப் பண்டம்
* மக்களுரிமைப் பண்டம்

 |
| 
* போட்டிப் பண்டம் மற்றும் விலக்கமுடியாப் பண்டம்
* இணைப்புப் பண்டம்
* பிரதியீட்டுப் பண்டம்
* இலவசப் பண்டம்
* அருமைப் பண்டம், (*positional good*)

 |
| 
* durable good
* non-durable good
* இடைப் பண்டம் (*producer good*)
* final good
* நுகர்வுப் பண்டம்
* மூலதனப் பண்டம்.
* இழிவுப் பண்டம்
* இன்றியமையாப் பண்டம்
* ஆடம்பரப் பண்டம்
* வெப்லன் பண்டம்
* கிப்பன் பண்டம்
* superior good
* தேடு பண்டம்
* (post-)experience good
* merit good
* credence good
* demerit good

 |
**திண்ம இயக்கவியல்** என்பது இயற்பியலின், இயக்கவியலின் மற்றும் கணிதத்தின் ஒரு துறையாகும், இது வெளி வினைகளுக்கு (எ-டு; வெளி விசைகள், வெப்ப மாற்றங்கள், இடப்பெயர்ச்சி போன்றவை) திண்மப் பொருட்களின் விளைவுகளை பற்றியது. இது தொடரக இயக்கவியல் என்னும் விரிவான இயலின் ஒரு பகுதியாகும். திண்ம இயக்கவியலின் சாமானிய நடைமுறை பயன்பாட்டிற்கு ஒரு எடுத்துக்காட்டு ஒயிலர்-பெர்னாலியின் உத்திர சமன்பாடு (beam equation) ஆகும். திண்ம இயக்கவியல் அழுத்தங்கள், (அழுத்தத்தால் உண்டாகும்) திரிபுகள், மற்றும் அவற்றிர்கிடையேயான உறவுகள் ஆகியவற்றை வரையருக்க இழுவங்களைப் (tensors) மிகவதிகமாய் பயன்படுத்துகிறது.

பதில்விளைவு மாதிரிகள்
---------------------

இடப்பட்ட ஒரு அழுத்ததிற்கு ஒரு திண்மப்பொருள் எவ்வாறு பதில்விளைவு காட்டுகிறது என்பதனை விவரிக்க மூன்று மாதிரிகள் உள்ளன:

பருப்பொருட்களுக்கு ஒரு இயல்பு வடிவம் உண்டு, இந்த இயல்பு வடிவம் அழுத்தத்தை இடுவதால் மாறிவிடும். இயல்பு வடிவத்திலிருந்து எந்தளவு வடிவம் மாறுகிறது என்பதே உருத்திரிவு என்று அழைக்கப்படும், இயல்புவடிவிற்கும் உருத்திரிவிற்கும் இடையிலான விகிதசமமே திரிபு (strain) எனப்படும். இடப்பட்ட அழுத்தம் போதுமான அளவு குறைவாக இருக்கையில் (அல்லது உண்டாகும் திரிபு சிறியதாய் இருக்கையில்), கிட்டத்தட்ட எல்லா பருப்பொருட்களுமே தங்களின் திரிபு, அழுத்தத்திற்கு நேர்விகிதசமமாய் இருக்கும் வகையில்தான் நடந்து கொள்ளும், இந்த விகிதசமத்தின் கெழு மீட்சியியல் குணகம் அல்லது யங் குணகம் என்று அழைக்கப்படும். இந்த உருத்திரிவு எல்லையே நேரியல்பு மீட்சி பகுதி என்றழைக்கப்படும்.

திண்ம இயக்கவியல் பகுப்பாய்நர்கள், கணக்கிடுதலின் எளிமை காரணமாய், நேரியல்பு பருப்பொருள் மாதிரிகளைப் பயன்படுத்துவதே வழக்கு. ஆனால், இயற்கையில் பொருட்கள் நேரியல்பல்லாத நடத்தையினையும் காட்டுகின்றன. புதியவைகளின் பயன்பாட்டினாலும், பழைய பொருட்கள் அவைகளின் பயன்பாட்டு எல்லை தாண்டி பயன்படுத்தப்படுவதாலும் நேரியல்பல்லா பருப்பொருள் மாதிரிகள் அதிக பயன்பாடு பெற்றுவருகின்றன.

1. மீள்மை - இடப்பட்ட அழுத்தம் நீக்கப்பட்டவுடன் அந்த பொருள் தன் பழைய இயல்பு வடிவிற்கு திரும்பிவிடும். நேரியல்பு மீட்சிமை பொருட்கள், அதாவது இடப்படும் பாரத்திற்கு விகிதசமத்தில் உருத்திரிவு அடைபவை, ஹூக் விதி போன்ற நேரியல்பு மீட்சிமை சமன்பாடுகளால் விவரிக்கக் கூடியவை.

1. பாகுமீள்மை - இவ்வகை பொருட்கள் மீள்மை தன்மையுடன் தேய்மானமும் உடையவை: அழுத்தம் இடப்பட்டு பின் நீக்கப்படுகையில், தேய்மான விளைவுகளுக்கு எதிராக சிறிது வேலை செய்ய வேண்டியுள்ளது, இது பொருளின் உள்ளே வெப்பமாய் மாற்றப்படும், இதனால் அழுத்த-திரிவு உறவில் ஒரு தயக்கவளைவு (hysteresis loop) உண்டாகிறது. இது அந்தப் பொருளின் பதில்விளைவு கால சார்புடையது என்பதனை குறிக்கிறது.

1. நெகிழ்மை - மீள்மையுடன் விளங்கும் பொருட்கள் இடப்படும் அழுத்தம் ஒரு குறிப்பிட்ட அளவிற்கு (நெகிழ்வு அளவு - yield value) குறைவாய் இருக்கும் வரையே அவ்வாறு விளங்கும். அழுத்தம் நெகிழ்வளவிற்கு அதிகமாய் இருக்கையில் பொருட்கள் நெகிழ்மையுடன் விளங்கும், தங்கள் பழைய அல்லது இயல்பு வடிவிற்கு மீளாது. அதாவது நெகிழ்விற்கு பின் நிகழும் உருத்திரிவு நிரந்தரமானது.
**சிவபிரகாச விசாகம்** என்பது சிவ பிரகாசர் என்பவர் தமிழில் எழுதிய சைவ சித்தாந்த கவிதைகளின் தொகுப்பு.

கண்ணோட்டம்
----------

இந்தக் கவிதைகள் 
 பொம்மாபுரம் ஆதீனத்தின் சிவஞ்ஞான பாலய சுவாமிகளுக்கு அர்ப்பணித்து இயற்றப்பட்டுள்ளன.

கவிஞர்
------

சிவ பிரகாசர், ஒரு தமிழ் மெய்நூல் அறிஞரும், முனிவரும், கவிஞருமாவார். இவர் 17 ஆம் நூற்றாண்டின் இறுதியில் வாழ்ந்தார்.

பொம்மைர் பாலயம் மற்றும் சிவபிரகாசர்
-----------------------------------

சிவப்பிரகாச சுவாமிகள் தமிழ்நாடு கோயில்கள் முழுவதும் பரவலாகப் பயணம் செய்தார். இவர் பேரூர், சாந்தலிங்க சுவாமிகளை தனது வழியில் சந்தித்தார். மயிலம்முருகன் கோயிலைக் காண இவர்கள் திட்டமிட்டனர். அங்கு இவர்கள் சிவஞான பாலய சுவாமிகளை சந்தித்தனர். சாந்தலிங்க சுவாமிகள் சிவஞான பாலய சுவாமிகள் பற்றி பாட இவரை வற்புறுத்தினார். ஆனால் சிவப்பிரகாசர் அவரிடம், மனிதர்களைப் பற்றி பாடுவதில்லை என்றும், முருகனை மட்டுமே பாடி புகழ்வேன் என்று கூறினார். அன்று இரவு முருக பகவான் இவரது கனவில் தோன்றி, சிவஞான பாலய சுவாமிகளாக வளர்க்கப்பட்டவர் நான்தான் என்று அவரிடம் கூறினார். எனவே அவரைப் பற்றி பாடுவதில் தவறில்லை. அன்றிலிருந்து அவர் பாடல்களைப் பாடத் தொடங்கினார்.

வசனங்கள் மற்றும் விளக்கம்
-------------------------

ஆதி சிவஞான பாலய சுவாமிகளின் அருளால் 'சிவானுபூதிசெல்வர்' என்று ஆசீர்வதிக்கப்பட்ட சிறந்த கவிஞர் சிவப்பிரகாசர், சிவபெருமானையும் சிவஞான பாலய சுவாமிகளையும் புகழ்ந்து முப்பத்திரண்டு தொகுதிகளை இயற்றியுள்ளார். முக்கியத்துவம் வாய்ந்த பின்வரும் ஐந்து படைப்புகளில், இவர் தனிப்பட்ட முறையில் அனுபவித்த தனது குருவின் ஞானத்தை நமக்கு விளக்குகிறார்.

சிவஞான பாலய சுவாமிகள், பொம்மபுரம் ஆதீனம் பற்றிய புத்தகங்கள்
-----------------------------------------------------------

* சிவஞான பால சுவாமிகள் தாலாட்டு.
* சிவஞான பால சுவாமிகள் திருப்பள்ளி எழுச்சி.
* சிவஞான பால சுவாமிகள் நெஞ்சுவிடு தூது.
* சிவஞான பால சுவாமிகள் கலம்பகம்

மேற்கோள்கள்
-----------

1. ↑  "Tamil Literature". Lisindia.net. 2014-02-04 அன்று மூலம் பரணிடப்பட்டது. 2014-08-17 அன்று பார்க்கப்பட்டது.
2. ↑  "Tamil Literature". Lisindia.net. 2014-02-04 அன்று மூலம் பரணிடப்பட்டது. 2014-08-17 அன்று பார்க்கப்பட்டது.
3. ↑  "Sri Swami Balyogi Premvarni Ashram". Yogant-foundation.tripod.com. 2014-08-17 அன்று பார்க்கப்பட்டது.
4. ↑  "Mailam: A Murukan temple at the crossroads of myth and local culture". Murugan.org. 2014-08-17 அன்று பார்க்கப்பட்டது.
5. ↑  "சென்னை நூலகம் - Tamil Literature Books- Nanneri". chennailibrary.com. Unknown parameter `|access date=` ignored (`|access-date=` suggested) (உதவி)
6. ↑  "Mailam Murugan Temple, Mailam, Tindivanam". ePrarthana.com. 2007-01-24. 2014-08-17 அன்று பார்க்கப்பட்டது.
7. ↑  "Periyava Samadhi". Scribd.com. 2013-12-10. 2014-08-17 அன்று பார்க்கப்பட்டது.